לאחר מלחמת ששת הימים ב- 1967, הקים הארגון חוליית לוחמים שהתאחדה עם החזית לשחרור פלסטין של אחמד ג'יבריל וארגון נוסף בשם "נוער למען הנקמה", ליצירת החזית העממית לשחרור פלסטין - ארגון טרור בעל אידאולוגיה מרקסיסטית אשר ביצע פיגועים ראוותניים רבים נגד מטרות ישראליות ומערביות. הארגון היה סמן שמאלי בקרב הפלגים הפלסטיניים. בין הפיגועים שיזם הארגון היו חטיפת מטוס אל על לאלג'יריה והטבח בנמל התעופה לוד.